**Saku Salminen** (s. 20. lokakuuta 1994 Helsinki) on suomalainen entinen jääkiekkoilija. Hän oli pelipaikaltaan keskushyökkääjä, mutta Salminen osasi pelata myös laidassa. Hän pelasi urallaan SM-liigaa Jokereissa, Hämeenlinnan Pallokerhossa ja Saimaan Pallossa yhteensä 133 runkosarjaottelua tehopistein 9+13=22 ja yhdeksän playoff-ottelua tehden yhden syöttöpisteen. Salminen pelasi myös yhdeksän KHL-ottelua Jokereissa kaudella 2015–2016. Uransa viimeisellä kaudella 2018–2019 hän pelasi niin Ranskassa, Saksassa kuin Ruotsissakin. Tampa Bay Lightning varasi Salmisen 184. pelaajana NHL:n varaustilaisuudessa 2013. Salminen tunnettiin pelityyliltään puolustavana sentterinä, mutta häntä luonnehdittiin myös voimahyökkääjäksi. Salmisen pelaajaura päättyi vain 24-vuotiaana kevääseen 2019.

Ura
---

### Seuraura

Salminen on Helsingin IFK:n kasvatti. Hän voitti joukkueessa C-nuorten SM-hopeaa vuonna 2010 ja SM-pronssia vuonna 2009 sekä B-nuorten Suomenmestaruuden vuonna 2010. Kaudeksi 2011–2012 Salminen siirtyi Jokereihin ja hän oli koko A-nuorten SM-liigan paras aloittaja lukemalla 60,3%. Salminen voitti kauden päätteeksi A-nuorten SM-hopeaa, mutta hän vahvisti myös Jokereiden B-nuoria, joissa Salminen voitti Suomenmestaruuden. Salminen voitti kaudella A-nuorten SM-hopeaa ja B-nuorten Suomenmestaruuden.

Toukokuussa 2012 Salminen teki Jokereiden kanssa vuoden mittaisen SM-liigasopimuksen. Hän pelasi joukkueessa harjoituskaudella yhden European Trophy -ottelun, mutta Salminen teki liigadebyyttinsä kauden 2012–2013 toisella kierroksella 18. syyskuuta 2012 vieraissa Kalevan Palloa vastaan. Hänet merkittiin Jokereiden nelosketjuun Matti Lambergin ja Teemu Henritiuksen viereen. Salminen sai ottelussa jääaikaa 11.24 minuuttia. Seuraavassan ottelussa 21. syyskuuta hän teki liigauransa avausmaalin Turun Palloseuraa vastaan. Salminen sai ottelussa myös yhden syöttöpisteen Matti Lambergin tekemään maaliin ja hänet palkittiin *Ilta-Sanomien* kolmen tähden tähtipelaajana. Salminen pelasi kauden aikana yhteensä 13 SM-liigaottelua, mutta ei onnistunut tekemään muissa peleissä tehopisteitä. Hän pelasi lähes kaikissa liigaotteluissaan laitahyökkääjänä. Salminen pelasi ison osan kaudestaan myös lainalla Mestis-joukkue Kiekko-Vantaassa, jossa hän pelasi siirtotakarajan jälkeen kauden loppuun. Salminen voitti tehoilla 1+5=6 Mestiskarsinnoissa joukkueen sisäisen syöttöpörssin ja hän jakoi sisäisen pistepörssin voiton toisen jokerilainan, Jere Karjalaisen kanssa. Tammikuussa 2013 Salminen teki vuoden mittaisen jatkosopimuksen Jokereiden kanssa.

Tampa Bay Lightning varasi Salmisen seitsemännellä kierroksella 184. pelaajana NHL:n varaustilaisuudessa 2013. Kaudella 2013–2014 hän pelasi Jokereissa kaksi ET-ottelua, mutta ei kuitenkaan otteluakaan SM-liigassa, osaksi loukkaantumisten takia. Salminen pelasi runkosarjan ainoat ottelunsa lainalla Kiekko-Vantaassa. Hän vahvisti Jokereiden A-nuoria kevään 2014 pudotuspeleissä. Huhtikuussa 2014 Salminen teki kaksivuotisen jatkosopimuksen KHL:ään siirtyneiden Jokereiden kanssa.

Elokuussa 2014 Jokerit vuokrasi Salmisen Hämeenlinnan Pallokerhoon kaudeksi 2014–2015. Hänen varsinainen tulokaskautensa SM-liigassa toi 36 runkosarjaottelussa tehot 3+5=8. Marraskuussa 2015 Jokerit lainasi Salmisen toistaiseksi voimassa olleella sopimuksella Mestis-joukkue TuToon. Tammikuussa 2016 hänen kautensa todettiin leikkausta vaatinen vamman vuoksi päättyneeksi. Salminen ehti pelata kauden 2015–2016 aikana Jokereissa yhdeksän KHL- ja kaksi Spengler Cup -ottelua tehden yhden syöttöpisteen sekä viimeksi TuTossa yhteensä seitsemän ottelua.

Kaudeksi 2016–2017 Salminen siirtyi kaksivuotisella sopimuksella Saimaan Pallon riveihin. Hänen kautensa todettiin jälleen loukkaantumisen vuoksi päättyneeksi helmikuussa 2017.

Salminen siirtyi kauden 2018–2019 alussa, syyskuussa 2018 vuoden mittaisella sopimuksella Ranskan Ligue Magnusin nousijajoukkue Anglet Hormadiin. Hän pelasi siellä vain seitsemän runkosarjaottelua tehopistein 1+2=3, kunnes Salmisen sopimus purettiin lokakuussa. Kolme päivää myöhemmin Salminen siirtyi marraskuun 2018 puoliväliin saakka kestävällä sopimuksella Saksan kolmanneksi korkeimmalle sarjatasolle Oberliga-joukkue ECDC Memmingeniin. Tämän jälkeen hänen sopimustaan jatkettiin joulukuulle. Salmisen koejakson päätyttyä hänen sopimustaan ei kuitenkaan enää jatkettu, kun Memmingenin puolustus kärsi loukkaantumisista ja tšekkipuolustaja Ján Latalin hankinnan myötä joukkueen täytyi tehdä hyökkäyksessä tilaa ulkomaalaiskiintiöönsä. Pari päivää myöhemmin Salminen siirtyi neljän ottelun mittaisella try-out -sopimuksella sarjatasoa ylemmäs DEL2-liigan ESV Kaufbeureniin. Hänet hankittiin lähtökohtaisesti paikkaamaan maanmiehensä Ossi Saarisen loukkaantumista. Tämän jälkeen Salmisen koeajaksoa jatkettiin tammikuun 2018 loppuun. Hän jäi kuitenkin ilman jatkosopimusta ja siirtyi helmikuussa loppukauden kattavalla sopimuksella Ruotsin kolmanneksi korkeimmalle sarjatasolle Hockeyettan-joukkue Vimmerby HC:hen. Salmisen pelaajaura päättyi vain 24-vuotiaana kevääseen 2019.

### Maajoukkueura

Salminen pelasi alle 20-vuotiaiden MM-kilpailuissa vuonna 2013 sekä alle 18-vuotiaiden MM-kilpailuissa vuonna 2012. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Salminen voitti hopeaa.

Muuta
-----

Salmisen isoveli Sami on pelannut hyökkääjänä Mestis-tasolla ja pikkuveli Samu pelaa hyökkääjänä Jokereiden A-nuorissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | HIFK | A-SM | 13 | 2 | 2 | 4 | 2 | – | – | – | – | – |
| 2011–2012 | Jokerit | A-SM | 44 | 9 | 17 | 26 | 16 | 12 | 0 | 1 | 1 | 2 | U18 | 7 | 0 | 5 | 5 | 0 |
| 2012–2013 | Jokerit | A-SM | 4 | 1 | 2 | 3 | 2 | – | – | – | – | – | JMM | 6 | 0 | 0 | 0 | 0 |
|  | Jokerit | SM-liiga | 13 | 1 | 1 | 2 | 12 | – | – | – | – | – |
|  | Kiekko-Vantaa | Mestis | 12 | 1 | 4 | 5 | 0 | – | – | – | – | – |
| 2013–2014 | Jokerit | A-SM | – | – | – | – | – | 4 | 1 | 2 | 3 | 2 |
|  | Kiekko-Vantaa | Mestis | 13 | 0 | 2 | 2 | 16 | – | – | – | – | – |
| 2014–2015 | HPK | SM-liiga | 36 | 3 | 5 | 8 | 4 | – | – | – | – | – |
| 2015–2016 | Jokerit | KHL | 9 | 0 | 1 | 1 | 0 | – | – | – | – | – |
|  | TuTo | Mestis | 7 | 2 | 2 | 4 | 0 | – | – | – | – | – |
| 2016–2017 | SaiPa | SM-liiga | 39 | 3 | 4 | 7 | 41 | – | – | – | – | – |
| 2017–2018 | SaiPa | SM-liiga | 45 | 2 | 3 | 5 | 10 | 9 | 0 | 1 | 1 | 4 |
| 2018–2019 | Anglet Hormadi | Ranska | 7 | 1 | 2 | 3 | 2 | – | – | – | – | – |
|  | ECDC Memmingen | OL | 13 | 3 | 9 | 12 | 2 | – | – | – | – | – |
|  | ESV Kaufbeuren | DEL2 | 12 | 2 | 1 | 3 | 2 | – | – | – | – | – |
|  | Vimmerby HC | Ruotsi I | 5 | 5 | 1 | 6 | 4 | – | – | – | – | – |
| 1 kausi | yhteensä | KHL | 9 | 0 | 1 | 1 | 0 | – | – | – | – | – |
| 4 kautta | yhteensä | SM-liiga | 133 | 9 | 13 | 22 | 67 | 9 | 0 | 1 | 1 | 4 |
| 3 kautta | yhteensä | Mestis | 32 | 3 | 8 | 11 | 16 | – | – | – | – | – |
| 1 kausi | yhteensä | DEL2 | 12 | 2 | 1 | 3 | 2 | – | – | – | – | – |
| 1 kausi | yhteensä | Ranska | 7 | 1 | 2 | 3 | 2 | – | – | – | – | – |

Lähteet
-------

* Saku Salminen (jääkiekkoilija, 1994) The Internet Hockey Databasessa (englanniksi)
* Saku Salminen (jääkiekkoilija, 1994) Eurohockey-sivustolla (englanniksi)
* Saku Salminen (jääkiekkoilija, 1994) *Elite Prospects*. Everysport Media Group AB.  (englanniksi)

### Viitteet

1. ↑  Huisman, Eetu: Jokerien pelaaja-arvostelut 2012–13: Olivatko odotukset kohtuullisia? *Jatkoaika.com*.  11.4.2013. Jatkoaika r.y. Viitattu 24.10.2013.
2. ↑  Salminen rymistelee jatkossakin Jokereissa *Jatkoaika.com*.  30.1.2013. Jatkoaika r.y. Viitattu 24.10.2013.
3. 1 2 3 4 5  Saku Salminen (jääkiekkoilija, 1994) *Elite Prospects*. Everysport Media Group AB.  (englanniksi)
4. ↑  Jokerit vahvistuu yliopistojenkillä *Jatkoaika.com*.  14.5.2012. Jatkoaika r.y. Viitattu 24.10.2013.
5. ↑  Laaksonen, Antti: Väänänen ja keltanokat Jokerien kokoonpanoon *yle.fi*.  18.9.2012. Yleisradio Oy. Viitattu 10.7.2020.
6. ↑  Tilastot - Liiga *liiga.fi*.  18.9.2012. Jääkiekon SM-liiga Oy. Viitattu 24.10.2013.
7. ↑  Uusitalo, Timo: Nuoret Jokeri-hyökkääjät juhlivat - TPS:lla painajaisalku *yle.fi*.  21.9.2012. Yleisradio Oy. Viitattu 10.7.2020.
8. ↑  Tilastot - Liiga *liiga.fi*.  21.9.2012. Jääkiekon SM-liiga Oy. Viitattu 24.10.2013.
9. ↑  Neljä jokerilainaa Vantaalla loppukauden *Jatkoaika.com*.  1.2.2013. Jatkoaika r.y. Viitattu 24.10.2013.
10. ↑  Elite Prospects - Kiekko-Vantaa *eliteprospects.com*. Everysport Media Group. Viitattu 10.7.2020. (englanniksi)
11. ↑  Salminen rymistelee jatkossakin Jokereissa *Jatkoaika.com*.  30.1.2013. Jatkoaika r.y. Viitattu 24.10.2013.
12. ↑  Jokerit kiinnitti nuorta voimaa joukkueeseensa *Jatkoaika.com*.  23.4.2014. Jatkoaika r.y. Viitattu 27.5.2014.
13. ↑  HPK:lle vuokrapelaaja Jokereista *Jatkoaika.com*.  4.8.2014. Jatkoaika r.y. Viitattu 5.8.2014.
14. ↑  TUTOlle kaksi uutta lainavahvistusta *Jatkoaika.com*.  18.11.2015. Jatkoaika r.y. Viitattu 6.2.2016.
15. ↑  Jokeri-hyökkääjän kausi päättyi leikkauspöydälle *suomikiekko.com*.  25.1.2016. Nordic Sport Media. Viitattu 6.2.2016.
16. ↑  Saku Salminen SaiPaan kaksivuotisella sopimuksella *Jatkoaika.com*.  28.4.2016. Jatkoaika r.y. Viitattu 2.5.2016.
17. ↑  Joukkueen terveystilanne viikolla 9/2017 *saipa.fi*.  27.2.2017. Liiga-SaiPa Oy. Viitattu 14.3.2017.
18. ↑  Saku Salminen lähtee Ranskaan *Jatkoaika.com*.  11.9.2018. Jatkoaika r.y. Viitattu 12.9.2018.
19. ↑  Pönniö, Toni: Yli 100 Liiga-ottelun hyökkääjän ura melkoisessa alamäessä – muutama vuosi sitten pelasi jopa KHL:ssä, nyt sai lähteä ranskalaisseurasta! *suomikiekko.com*.  16.10.2018. Nordic Sport Media. Viitattu 19.10.2018.
20. ↑  NHL:ään varatun suomalaishyökkääjän ura pahassa syöksykierteessä – siirtyy Saksan kolmostasolle! *Sportti.com*.  19.10.2018. Sport Content Oy. Viitattu 19.10.2018.
21. ↑  Franz, Michael: Zweites Allgäu-Derby: Salminen bleibt ein Indianer *memmingen-indians.de*.  14.11.2018. ECDC Memmingen e.V.  Arkistoitu 5.12.2018. Viitattu 5.12.2018. (saksaksi)
22. ↑  Saastamoinen, Lauri: Lähes piste per peli -tahti ei riitä? Jokereista tutulle suomalaishyökkääjälle näytettiin ovea kolmosdivarista *suomikiekko.com*.  4.12.2018. Nordic Sport Media. Viitattu 5.12.2018.
23. ↑  Bader, Philippe: Finnischer Sturmtank war zuletzt beim Kooperationspartner ECDC Memmingen aktiv *esvk.de*.  6.12.2018. ESVK Spielbetriebs GmbH. Viitattu 6.12.2018. (saksaksi)
24. ↑  Pönniö, Toni: Suomalaishyökkääjä jatkaa erikoista syksyään Keski-Euroopassa – jo kolmas joukkue tällä kaudella! *suomikiekko.com*.  6.12.2018. Nordic Sport Media. Viitattu 8.12.2018.
25. ↑  Bader, Philippe: Auslaufender Tryout Vertrag wurde bis Ende Januar verlängert *esvk.de*.  18.12.2018. ESVK Spielbetriebs GmbH. Viitattu 18.12.2018. (saksaksi)
26. ↑  Finsk Liiga-rutin förstärker Vimmerby Hockeyt *vimmerbyhockey.se*.  5.2.2019. Vimmerby Hockey.  Arkistoitu 7.2.2019. Viitattu 5.2.2019. (ruotsiksi)
27. ↑  Sami Salminen *Elite Prospects*. Everysport Media Group AB.  (englanniksi)
28. ↑  Samu Salminen *Elite Prospects*. Everysport Media Group AB.  (englanniksi)